Sabinet | Die nuwe bekostigbaarheidsassesseringregulasies ingevolge die Nasionale Kredietwet 34 van 2005 van naderby beskou : regte
oa Litnet Akademies : &apos;n Joernaal vir die Geesteswetenskappe, Natuurwetenskappe, Regte en Godsdienswetenskappe - Die nuwe bekostigbaarheidsassesseringregulasies ingevolge die Nasionale Kredietwet 34 van 2005 van naderby beskou : regte Navigate this Journal About Current issue Previous issues Submit a paper Contact the editor OA African Journal Archive ISSN : 1995-5928
p. 432 - 454
Keyword(s) : Affordability assessment regulations, Artikel 78(3) Nasionale Kredietwet, Artikel 81(2) Nasionale Kredietwet, Avoidance of double counting, Bekostigbaarheidsassessering-regulasies, Bestaande finansiele vermoens en vooruitsigte, Credit assessment, Debt repayment history, Definisies, Definitions, Discretionary income, Diskresionere inkomste, Existing financial means and prospects, Kredietvasstelling, Minimum expense-norms, Minimumuitgawe-norme, Outcome of credit assessment, Regulasie 23A, Regulation 23A, Remedies, Section 78(3) National Credit Act, Section 81(2) National Credit Act, Skuldterugbetalingsgeskiedenis, Uitkoms van kredietvasstelling and Vermyding van verdubbeling
Abstract HTML Metrics Related Content Abstract Die Nasionale Kredietwet 34 van 2005 (die Kredietwet) is die eerste verbruikerskredietwetgewing in Suid-Afrika wat vir &apos;n verpligte bekostigbaarheidsvasstelling voorsiening maak voordat nuwe krediet aan &apos;n verbruiker toegestaan word. Tot onlangs toe het die Kredietwet geen direkte voorskrifte bevat oor die wyse waarop hierdie artikel 81(2)-vasstelling gedoen moet word nie. Dit het kredietgewers gevolglik vrygestaan om hul eie evalueringsmeganismes of -modelle en prosedures te gebruik ten einde die vasstelling te doen, onderhewig daaraan dat die vasstelling redelik en objektief moet geskied. Met die inwerkingtreding van die Nasionale Kredietwet Wysigingswet 19 van 2014 op 13 Maart 2015 het die posisie verander. Dit staan kredietgewers steeds vry om hulle eie evalueringsmeganismes ensovoorts te gebruik mits dit nie in stryd is met die bekostigbaarheidsassessering-regulasies wat deur die minister uitgevaardig is nie. Op dieselfde datum het regulasie 23A en die definisies wat daarmee verband as deel van regulasiewysigings die lig gesien. Regulasie 23A, getiteld "Criteria to conduct affordability assessment", word in subafdelings verdeel. Die eerste deel sit die regulasie se toepassingsgebied uiteen. Die volgende drie onderafdelings het ten doel om die tweede been van die kredietgewer se assesseringsverpligting ingevolge artikel 81(2)(a), naamlik om vas te stel of die voornemende verbruiker die krediet waarvoor aansoek gedoen word, kan bekostig, meer breedvoerig te reguleer. Samevattend moet &apos;n kredietgewer &apos;n voornemende verbruiker se diskresionêre inkomste bepaal om te sien of die verbruiker die beoogde krediet kan bekostig. As deel hiervan word kredietgewers verplig om vasgestelde minimum bedrae as "noodsaaklike uitgawes" by die berekening van die diskresionêre inkomste in ag te neem. Regulasie 23A word met maatreëls in verband met die kredietgewer se verpligting om die verbruiker se skuldterugbetalingsgeskiedenis ingevolge kredietooreenkomste in ag te neem, asook bepalings ter regulering van diverse aangeleenthede afgesluit. Die doel van hierdie bespreking is om regulasie 23A en die definisies wat daarmee verband hou, onder die loep te neem en oor die moontlike gevolge daarvan te besin. Die bespreking word deur &apos;n bondige oorsig van die aanloop tot die invoeging van regulasie 23A voorafgegaan en deur &apos;n evaluasie opgevolg.
Litnet Persistent Link : http://hdl.handle.net/10520/EJC179618